HR
23.5.2022.
Službeni list Europske unije
C 207/51
4.
Četvrti tužbeni razlog, koji se temelji na tome da je tuženik počinio pogrešku koja se tiče prava, pogreške koje se tiču činjenica i pogreške u ocjeni time što nije zahtijevao pojašnjenja kad je to moguće i korisno, čime je prekršio načela dobre uprave i pravičnosti postupka. 5.
Peti tužbeni razlog, koji se temelji na tome da je natječajni postupak sadržavao niz povreda temeljnih načela prava Unije. 6.
Šesti tužbeni razlog, koji se temelji na tome da je tuženik počinio pogrešku koja se tiče prava time što nije propisao nikakve mjere za zaštitu prava koja države članice imaju na temelju članka 346.
UFEU-a da ne otkriju informacije koje su suprotne osnovnim interesima njihove sigurnosti, te da je povrijedio načelo jednakog postupanja.
(1) (2)
„Konzorcij”, kako je definiran u tužbi, sastavljen je od društva Telefonica de España, tužitelja, te još dvaju pravnih subjekata.
„Ponuda” je ponuda konzorcija u postupku javne nabave.
Tužba podnesena 31. ožujka 2022. – OR i OS/Komisija (Predmet T-171/22) (2022/C 207/67) Jezik postupka: francuski Stranke Tužitelji: OR i OS (zastupnik: N. de Montigny, odvjetnica) Tuženik: Europska komisija
Tužbeni zahtjev Tužitelji od Općeg suda zahtijevaju da: — poništi odluku od 12. srpnja 2021. kojom je Ured za upravljanje individualnim materijalnim pravima i njihovu isplatu (PMO) odbio zahtjev tužiteljâ od 18. ožujka 2021., podnesen na temelju članka 90. stavka 1.
Pravilnika o osoblju i kojim se zahtijeva isplata mirovinskih prava koja je njihov pokojni otac akumulirao na temelju mirovinskog sustava institucija Europske unije (u daljnjem tekstu: MSIEU) i mirovinskih prava koja je stekao prije stupanja u službu; — u dijelu u kojom bi je se smatralo dopunom obrazloženju, poništi odluku od 22. prosinca 2021.
kojom je tijelo za imenovanje odbilo žalbu tužiteljâ od 20. rujna 2021.; — naloži tuženiku da tužiteljima nadoknadi iznos prava koji odgovara pokojnikovim uplatama u MSIEU i iznos njegovih nacionalnih mirovinskih prava prenesenih u MSIEU; — naloži tuženiku plaćanje kamata koje se duguju na iznose koje se treba nadoknaditi po stopi Europske središnje banke uvećanoj za dva boda računajući od dana prijenosa i za mjesečne doprinose; — naloži tuženiku snošenje troškova.
Tužbeni razlozi i glavni argumenti U prilog osnovanosti tužbe, tužitelji ističu jedan tužbeni razlog, koji se temelji na Unijinu stjecanju bez osnove.
Tužitelji u tom pogledu ističu da je njihov otac, prije svoje smrti, stekao pravo prenijeti mirovinski staž koji je stekao na temelju MSIEU-a, kao i onaj koji je stekao na temelju svojih nacionalnih mirovinskih prava te naglašavaju da u odnosu na to pravo ne postoji nikakav prekluzivni rok.
Tužitelji dodaju da, s obzirom na to da njihov otac, prije svoje smrti, nije dostigao deset godina stvarne službe, što bi omogućavalo isplatu mirovine na temelju MSIEU-a, uplaćeni iznosi čine Unijino stjecanje bez osnove.